# Αρσινόη Γ' της Αιγύπτου

### Από τη Βικιπαίδεια, την ελεύθερη εγκυκλοπαίδεια

Αρσινόη Γ' η Φιλοπάτωρ (χρυσό οκτάδραχμο).

Αρσινόη Γ'

Δυναστεία: | Πτολεμαίοι
Πατέρας: | Πτολεμαίος Γ' Ευεργέτης
Μητέρα: | Βερενίκη Β'
Σύζυγος: | Πτολεμαίος Δ' Φιλοπάτωρ
Παιδιά: | Πτολεμαίος Ε' Επιφανής

Η Αρσινόη Γ' ( 246 – 204 π.Χ. ) ήταν βασίλισσα της Αιγύπτου κατά την ελληνιστική περίοδο και μέλος της Δυναστείας των Πτολεμαίων. Βασίλεψε από το 220 έως το 204 π.Χ. στο πλάι του συζύγου και αδερφού της, Πτολεμαίου Δ' του Φιλοπάτορος. Ο τίτλος που έλαβαν ήταν "Θεοί Φιλοπάτορες". Πατέρας τους ήταν ο φαραώ Πτολεμαίος Γ' ο Ευεργέτης και μητέρα τους η βασίλισσα Βερενίκη Β'.

## [Επεξεργασία] Βιογραφία

Μόλις ο αδερφός της, Πτολεμαίος Δ' ανέβηκε στο θρόνο το 222 π.Χ., ακούγωντας τις συμβουλές των πολυμήχανων υπουργών του και κυρίως ενός Έλληνα από την Αλεξάνδρεια, του Σωσίβιου, θανάτωσε πολλά συγγενικά του πρόσωπα, όπως τη μητέρα τους Βερενίκη Β', τον αδερφό τους Μάγα και το θείο τους Λυσίμαχο. Η ζωή χαρίστηκε στη νεαρή Αρσινόη, η οποία λίγα χρόνια μετά, το 217 π.Χ., έλαβε μέρος στη μάχη ενάντια στον Αντίοχο Γ' το Μέγα, ηγεμόνα των Σελευκιδών, στη Ράφια. Καθώς ο στρατός αποτελούταν και από γηγενείς Αιγύπτιους ίσως η παρουσία της εκεί να ήταν καθαρά για λόγους ανύψωσης του ηθικού των ανδρών.

Μετά την επιστροφή των δύο αδερφών από την εκστρατεία αυτή, ο Πτολεμαίος και η Αρσινόη παντρεύτηκαν το 217 π.Χ. και εισήχθησαν στην οικογενειακή λατρεία ως "Θεοί Φιλοπάτορες". Ο Πτολεμαίος εξακολούθησε να απολαμβάνει έκλυτη ζωή και να επηρεάζεται από το Σωσίβιο και έναν άλλο υπουργό, τον Αγαθοκλή, η αδερφή του οποίου Αγαθόκλεια ήταν ερωμένη του βασιλιά.

Πιθανώς μοναδικός σκοπός του γάμου του Πτολεμαίου του Δ' με την Αρσινόη να ήταν η γέννηση του Διαδόχου, πράγμα που έγινε το 209 π.Χ. Η Αρσινόη πρέπει να ζούσε κλεισμένη στο παλάτι χωρίς πολλά περιθώρια για να δραπετεύσει από την άνοστη ζωή της, κάτω από την πλήρη αδιαφορία του Πτολεμαίου. Ο μεγάλος μαθηματικός και αστρονόμος Ερατοσθένης ο Κυρηναίος έγραψε ένα κείμενο από τις αναμνήσεις του γι' αυτήν που σήμερα έχει χαθεί. Αφηγείται ωστόσο ένα περιστατικό, όπου εκείνη του εξέφρασε τη βαθιά πικρία της για την κατάντια του Οίκου του πατέρα της.

Το καλοκαίρι του 204 π.Χ. η Αρσινόη Γ' δολοφονήθηκε κατά τη διάρκεια πραξικοπήματος, θύμα συνωμοσίας που προετοίμασε ο Αγαθοκλής, και που εκτελέστηκε από αυτούς που ήθελαν στο θρόνο το γιο της Πτολεμαίο Ε', ο οποίος ήταν έξι ετών.

## [Επεξεργασία] Χρονολόγιο

Δυναστεία των Πτολεμαίων
Βασιλείς
Πτολεμαίος Α' Σωτήρ Πτολεμαίος Β' Φιλάδελφος Πτολεμαίος Γ' Ευεργέτης Πτολεμαίος Δ' Φιλοπάτωρ Πτολεμαίος Ε' Επιφανής
Πτολεμαίος Στ' Φιλομήτωρ
Πτολεμαίος Ζ' Νέος Φιλοπάτωρ
Πτολεμαίος Η' Φύσκων
Πτολεμαίος Θ' Λάθυρος
Πτολεμαίος Ι' Αλέξανδρος
Πτολεμαίος ΙΑ' Αλέξανδρος Β'
Πτολεμαίος ΙΒ' Αυλήτης
Πτολεμαίος ΙΓ'
Πτολεμαίος ΙΔ'
Πτολεμαίος ΙΕ' Καισαρίων

Βασίλισσες
Αρσινόη Α' Αρσινόη Β' Αρσινόη Γ' Αρσινόη Δ' Βερενίκη Α'
Βερενίκη Β'
Βερενίκη Γ'
Ευρυδίκη
Κλεοπάτρα Α'
Κλεοπάτρα Β'
Κλεοπάτρα Γ'
Κλεοπάτρα Δ'
Κλεοπάτρα Ε'
Κλεοπάτρα Στ'
Κλεοπάτρα Ζ'
Κλεοπάτρα Σελήνη Α'
Κλεοπάτρα Σελήνη Β’
Άλλα μέλη...

Έτος (π.Χ.) | Γεγονός
--- | ---
246 π.Χ. | Γέννηση της Αρσινόης, κόρης του Πτολεμαίου Γ' του Ευεργέτη και της Βερενίκης Β'.
222 π.Χ. | Μετά το θάνατο του πατέρα της, στενά συγγενικά της πρόσωπα, ανάμεσα στα οποία και η μητέρα της δολοφονούνται.
217 π.Χ. | Λαμβάνει μέρος στη Μάχη της Ράφια. Μετά την επιστροφή τους από την εκστρατεία παντρεύεται τον αδερφό της, Πτολεμαίο Δ' τον Φιλοπάτορα.
209 π.Χ. | Γέννηση του Πτολεμαίου Ε'.
205 π.Χ. | Ο Πτολεμαίος Ε' γίνεται συμβασιλέας.
204 π.Χ. | Θάνατος του Πτολεμαίου του Δ' και άνοδος στο θρόνο από τον Πτολεμαίο Ε'. Η Αρσινόη δολοφονείται.

## [Επεξεργασία] Πηγές

- Η αγγλόφωνη wikipedia.
- Βιογραφία από τον Christopher Bennett.
- Βιογραφία στο livius.org.

## [Επεξεργασία] Δείτε Επίσης

- Δυναστεία των Πτολεμαίων
- Αρχαία Αίγυπτος
- Ελληνιστική περίοδος

Ανακτήθηκε από "http://el.wikipedia.org../../../%CE%B1/%CF%81/%CF%83/%CE%91%CF%81%CF%83%CE%B9%CE%BD%CF%8C%CE%B7_%CE%93%27_%CF%84%CE%B7%CF%82_%CE%91%CE%B9%CE%B3%CF%8D%CF%80%CF%84%CE%BF%CF%85_a87e.html"

Κατηγορίες: Βασίλισσες και Πριγκίπισσες της Πτολεμαϊκής Αιγύπτου | Ελληνίδες Βασίλισσες και Πριγκίπισσες Ελληνιστικής περιόδου | Δυναστεία των Πτολεμαίων | Γεννήσεις το 246 π.Χ. | Θάνατοι το 204 π.Χ.

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Deutsch
- English
- Español
- Français
- Italiano
- Nederlands
- ‪Norsk (bokmål)‬
- Polski
- Português
- Suomi
- Svenska